ระเบียบผู้ตรวจการแผ่นดินระเบียบผู้ตรวจการแผ่นดินว่าด้วยค่าใช้จ่ายในการเดินทางของผู้ตรวจการแผ่นดินพ.ศ. ๒๕๕๕ โดยที่เป็นการสมควรปรับปรุงระเบียบว่าด้วยค่าใช้จ่ายในการเดินทางของผู้ตรวจการแผ่นดินให้เหมาะสมยิ่งขึ้นอาศัยอำนาจตามความในมาตรา ๕ แห่งพระราชบัญญัติเงินเดือน เงินประจำตำแหน่งและประโยชน์ตอบแทนอื่นของประธานศาลรัฐธรรมนูญ ตุลาการศาลรัฐธรรมนูญประธานกรรมการและกรรมการการเลือกตั้ง ผู้ตรวจการแผ่นดินของรัฐสภาประธานกรรมการและกรรมการป้องกันและปราบปรามการทุจริตแห่งชาติและประธานกรรมการและกรรมการตรวจเงินแผ่นดิน พ.ศ. ๒๕๔๑ ประธานผู้ตรวจการแผ่นดินและผู้ตรวจการแผ่นดินเห็นชอบร่วมกันกำหนดระเบียบไว้ดังต่อไปนี้ข้อ ๑ระเบียบนี้เรียกว่า ระเบียบผู้ตรวจการแผ่นดินว่าด้วยค่าใช้จ่ายในการเดินทางของผู้ตรวจการแผ่นดิน พ.ศ. ๒๕๕๕ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบผู้ตรวจการแผ่นดินของรัฐสภาว่าด้วยประโยชน์ตอบแทนอื่นในส่วนที่เกี่ยวกับค่าใช้จ่ายในการเดินทางของผู้ตรวจการแผ่นดินของรัฐสภาพ.ศ. ๒๕๔๔(๒) ระเบียบผู้ตรวจการแผ่นดินของรัฐสภาว่าด้วยประโยชน์ตอบแทนอื่นในส่วนที่เกี่ยวกับค่าใช้จ่ายในการเดินทางของผู้ตรวจการแผ่นดินของรัฐสภาแก้ไขเพิ่มเติม (ฉบับที่ ๒) พ.ศ. ๒๕๔๕(๓) ระเบียบผู้ตรวจการแผ่นดินของรัฐสภาว่าด้วยประโยชน์ตอบแทนอื่นในส่วนที่เกี่ยวกับค่าใช้จ่ายในการเดินทางของผู้ตรวจการแผ่นดินของรัฐสภาแก้ไขเพิ่มเติม (ฉบับที่ ๓) พ.ศ. ๒๕๔๖(๔) ระเบียบผู้ตรวจการแผ่นดินของรัฐสภาว่าด้วยประโยชน์ตอบแทนอื่นในส่วนที่เกี่ยวกับค่าใช้จ่ายในการเดินทางของผู้ตรวจการแผ่นดินของรัฐสภา(ฉบับที่ ๔) พ.ศ. ๒๕๔๙(๕) ระเบียบผู้ตรวจการแผ่นดินของรัฐสภาว่าด้วยประโยชน์ตอบแทนอื่นในส่วนที่เกี่ยวกับค่าใช้จ่ายในการเดินทางของผู้ตรวจการแผ่นดินของรัฐสภา(ฉบับที่ ๕) พ.ศ. ๒๕๕๐ข้อ ๔ ในระเบียบนี้ผู้ตรวจการแผ่นดิน หมายความว่าประธานผู้ตรวจการแผ่นดินและผู้ตรวจการแผ่นดินเว้นแต่ในระเบียบนี้กำหนดไว้เป็นอย่างอื่นการเดินทาง[๒] หมายความว่า การเดินทางไปปฏิบัติงาน และให้หมายความรวมถึงการเดินทางไปราชการเยือน ประชุม ศึกษาดูงาน อบรม สัมมนาและกิจกรรมอื่นเพื่อเกียรติแห่งผู้ตรวจการแผ่นดินหรือเพื่อประโยชน์ในการปฏิบัติงานหรือปฏิบัติภารกิจของผู้ตรวจการแผ่นดินหรือสำนักงานผู้ตรวจการแผ่นดินข้อ ๕สำนักงานผู้ตรวจการแผ่นดินอาจจัดใบเบิกทางโดยสารรถไฟ รถยนต์ประจำทางและเครื่องบิน ให้แก่ผู้ตรวจการแผ่นดิน เพื่อใช้ในการเดินทางใบเบิกทางโดยสารรถไฟและรถยนต์ประจำทางให้มีผู้ติดตามได้หนึ่งคนในชั้นเดียวกันข้อ ๖ค่าใช้จ่ายสำหรับการเดินทางภายในประเทศ ให้เบิกได้ตามรายการและอัตราดังนี้(๑) ค่าเบี้ยเลี้ยงเดินทาง เหมาจ่ายไม่เกินวันละ ๘๐๐ บาทการนับเวลาการเดินทางเพื่อคำนวณค่าเบี้ยเลี้ยงเดินทางในประเทศให้นับตั้งแต่เวลาออกจากสถานที่อยู่หรือสถานที่ปฏิบัติงานตามปกติจนกลับถึงสถานที่อยู่หรือสถานที่ปฏิบัติงานตามปกติแล้วแต่กรณีการนับเวลาในการเดินทางกรณีที่มีการพักแรมให้นับยี่สิบสี่ชั่วโมงเป็นหนึ่งวันถ้าไม่ถึงยี่สิบสี่ชั่วโมงหรือเกินยี่สิบสี่ชั่วโมงและส่วนที่ไม่ถึงหรือเกินยี่สิบสี่ชั่วโมงนั้นนับได้เกินสิบสองชั่วโมงให้ถือเป็นหนึ่งวันการนับเวลาในการเดินทางกรณีที่มิได้มีการพักแรมหากนับได้ไม่ถึงยี่สิบสี่ชั่วโมงและส่วนที่ไม่ถึงนั้นนับได้เกินสิบสองชั่วโมงให้ถือเป็นหนึ่งวัน หากนับได้ไม่เกินสิบสองชั่วโมงแต่เกินหกชั่วโมงขึ้นไปให้ถือเป็นครึ่งวัน(๒) ค่าเช่าที่พัก ให้เบิกได้เท่าที่จ่ายจริงตามความจำเป็นและเหมาะสม(๓) ค่าพาหนะ รวมถึงค่าเช่ายานพาหนะ ค่าเชื้อเพลิง ค่าระวางบรรทุกค่าจ้างคนแบกหาม และอื่น ๆ ทำนองเดียวกัน ให้เบิกได้เท่าที่จ่ายจริงในกรณีใช้ยานพาหนะส่วนตัวในการเดินทางให้เบิกเงินชดเชยค่าเชื้อเพลิงได้อัตรากิโลเมตรละ๔ บาท หรือเท่าที่จ่ายจริง(๔) ค่าประกันชีวิตระหว่างการเดินทางให้เบิกได้เท่าที่จ่ายจริงตามความจำเป็นและเหมาะสม(๕) ค่ารับรอง ให้เบิกได้เท่าที่จ่ายจริงตามความจำเป็นและเหมาะสม(๖) ค่าใช้จ่ายอื่นที่จำเป็นและเกี่ยวเนื่องกับการเดินทางให้เบิกได้เท่าที่จ่ายจริงตามความจำเป็นและเหมาะสมข้อ ๗ค่าใช้จ่ายสำหรับการเดินทางต่างประเทศ ให้เบิกได้ตามรายการและอัตราดังนี้(๑) ค่าเบี้ยเลี้ยงเดินทาง เหมาจ่ายวันละ ๓,๑๐๐ บาทหรือให้เบิกได้เท่าที่จ่ายจริงตามหลักฐานการจ่ายเงินและไม่เกินวันละ ๔,๕๐๐ บาทการนับเวลาการเดินทางเพื่อคำนวณค่าเบี้ยเลี้ยงเดินทางในต่างประเทศให้นับตั้งแต่เวลาออกจากสถานที่อยู่หรือสถานที่ปฏิบัติงานตามปกติจนกลับถึงสถานที่อยู่หรือสถานที่ปฏิบัติงานตามปกติแล้วแต่กรณีการนับเวลาในการเดินทางกรณีที่มีการพักแรมให้นับยี่สิบสี่ชั่วโมงเป็นหนึ่งวันถ้าไม่ถึงยี่สิบสี่ชั่วโมงหรือเกินยี่สิบสี่ชั่วโมงและส่วนที่ไม่ถึงหรือเกินยี่สิบสี่ชั่วโมงนั้นนับได้เกินสิบสองชั่วโมงให้ถือเป็นหนึ่งวันการนับเวลาในการเดินทางกรณีที่มิได้มีการพักแรมหากนับได้ไม่ถึงยี่สิบสี่ชั่วโมงและส่วนที่ไม่ถึงนั้นนับได้เกินสิบสองชั่วโมงให้ถือเป็นหนึ่งวัน หากนับได้ไม่เกินสิบสองชั่วโมงแต่เกินหกชั่วโมงขึ้นไปให้ถือเป็นครึ่งวัน(๒) ค่าเช่าที่พัก ให้เบิกได้เท่าที่จ่ายจริงตามความจำเป็นและเหมาะสม(๓) ค่าพาหนะ รวมถึงค่าเช่ายานพาหนะ ค่าเชื้อเพลิง ค่าระวางบรรทุกค่าจ้างคนแบกหาม และอื่น ๆ ทำนองเดียวกัน ให้เบิกได้เท่าที่จ่ายจริง(๔) ค่ารับรอง ให้เบิกได้เท่าที่จ่ายจริงตามความจำเป็นและเหมาะสม(๕) ค่าเครื่องแต่งกาย ให้เบิกในลักษณะเหมาจ่ายครั้งละ ๙,๐๐๐ บาทโดยมีระยะเวลาห่างจากการเดินทางครั้งสุดท้ายเกินสองปีนับแต่วันที่เดินทางออกจากประเทศไทยและต้องมิใช่ประเทศที่มีบัญชีแสดงรายชื่อประเทศที่ไม่มีสิทธิเบิกค่าเครื่องแต่งตัวของทางราชการ(๖) ค่าประกันชีวิตและสุขภาพในระหว่างการเดินทางให้เบิกได้เท่าที่จ่ายจริงตามความจำเป็นและเหมาะสม(๗) ค่าของขวัญ ให้เบิกได้เท่าที่จ่ายจริงตามความจำเป็นและเหมาะสม(๘) ค่าใช้จ่ายอื่นที่จำเป็นและเกี่ยวเนื่องกับการเดินทางให้เบิกได้เท่าที่จ่ายจริงตามความจำเป็นและเหมาะสมข้อ ๘การเดินทางไปต่างประเทศให้มีระยะเวลาออกเดินทางล่วงหน้าก่อนเริ่มปฏิบัติงานและระยะเวลาเดินทางกลับหลังเสร็จสิ้นการปฏิบัติงานภายในกำหนดเวลาดังต่อไปนี้(๑) การเดินทางไปประเทศในทวีปเอเชียให้มีระยะเวลาก่อนเริ่มปฏิบัติงานไม่เกิน ๒๔ ชั่วโมง และมีระยะเวลาหลังเสร็จสิ้นการปฏิบัติงานไม่เกิน๒๔ ชั่วโมง(๒) การเดินทางไปประเทศออสเตรเลีย นิวซีแลนด์ ประเทศในทวีปยุโรปหรือประเทศในทวีปอเมริกาเหนือ ให้มีระยะเวลาก่อนเริ่มปฏิบัติงานไม่เกิน ๔๘ ชั่วโมงและมีระยะเวลาหลังเสร็จสิ้นการปฏิบัติงานไม่เกิน ๔๘ ชั่วโมง(๓) การเดินทางไปประเทศในทวีปอเมริกาใต้หรือประเทศในทวีปแอฟริกาให้มีระยะเวลาก่อนเริ่มปฏิบัติงานไม่เกิน ๗๒ ชั่วโมงและมีระยะเวลาหลังเสร็จสิ้นการปฏิบัติงานไม่เกิน ๗๒ ชั่วโมงข้อ ๙ในกรณีที่ระเบียบนี้มิได้กำหนดในเรื่องใดไว้หรือไม่สามารถปฏิบัติตามระเบียบนี้ได้ ให้ประธานผู้ตรวจการแผ่นดินโดยความเห็นชอบร่วมกันของผู้ตรวจการแผ่นดินเป็นผู้พิจารณาให้ความเห็นชอบข้อ ๑๐การเบิกและการจ่ายเงินที่อยู่ระหว่างดำเนินการตามระเบียบผู้ตรวจการแผ่นดินของรัฐสภาเกี่ยวกับประโยชน์ตอบแทนอื่นในส่วนที่เกี่ยวกับค่าใช้จ่ายในการเดินทางที่ใช้อยู่ก่อนวันที่ระเบียบนี้ใช้บังคับให้ดำเนินการต่อไปตามระเบียบเดิมจนกว่าจะแล้วเสร็จข้อ ๑๑ให้ประธานผู้ตรวจการแผ่นดินเป็นผู้รักษาการตามระเบียบนี้ประกาศณ วันที่ ๑๗ พฤษภาคม พ.ศ. ๒๕๕๕ผาณิต นิติทัณฑ์ประภาศประธานผู้ตรวจการแผ่นดินระเบียบผู้ตรวจการแผ่นดินว่าด้วยค่าใช้จ่ายในการเดินทางของผู้ตรวจการแผ่นดิน (ฉบับที่ ๒) พ.ศ. ๒๕๕๗[๓]ปณตภร/ผู้จัดทำ๙ เมษายน ๒๕๕๗[๑] ราชกิจจานุเบกษาเล่ม ๑๒๙/ตอนที่ ๕๐ ก/หน้า ๑๗/๘ มิถุนายน ๒๕๕๕[๒] ข้อ ๔ นิยามคำว่า การเดินทาง แก้ไขเพิ่มเติมโดยระเบียบผู้ตรวจการแผ่นดิน ว่าด้วยค่าใช้จ่ายในการเดินทางของผู้ตรวจการแผ่นดิน(ฉบับที่ ๒) พ.ศ. ๒๕๕๗[๓] ราชกิจจานุเบกษาเล่ม ๑๓๑/ตอนที่ ๓๖ ก/หน้า ๑/๒ เมษายน ๒๕๕๗